Unión del Pueblo Navarro talde parlamentarioari atxikitako foru parlamentari Raquel Garbayo Berdonces andreak honako galdera hau egin du, idatziz erantzun dakion (11-23/PES-00178):

* Zer kontratu mota sortu dira AUNAn kokatutako proiektu pilotuarekin (batez besteko iraupena, sektorea eta abar)?

Hona Nafarroako Gobernuko Eskubide Sozialetako, Ekonomia Sozialeko eta Enpleguko kontseilariaren erantzuna:

2022ko uztailaren eta 2023ko urriaren artean pertsonak kontratatu dira 52 lanpostu hauek betetzeko:

– 2022ko uztailean zazpi lanpostu gehitu ziren:

* + - Zuzendaritza Teknikoa (0. paketea)
		- Administrazioa (0. paketea)
		- Koordinazioa (1. paketea)
		- 2. paketea eusteko eta gainbegiratzeko lau pertsona

– 2022ko irailean gainerako lanpostuak gehitu ziren:

* + - 1 paketean:
			* Bost gizarte langile
			* Hamabi administrari
		- 2. paketean:
			* Hamasei enplegu kudeatzaile
			* Hamabi gizarte kudeatzaile

2023ko maiatzean proiektuaren aurrekontua handitu zen (2023ko abuztutik aplikatu zena) eta 1. paketean zazpi lanpostu gehitu ziren (bi administrari eta bost harreragile).

Horiek guztiek aldi baterako kontratuak dituzte, 406 ereduaren araberakoak: iraunaldi mugatukoak, Next Generation funtsek finantzatutako programei lotuak, Suspertze, Eraldatze eta Erresilientzia Plana (SEEP) gauzatzekoak.

2023ko azaroaren 1etik 2024ko ekainaren 30era arte AUNA proiektuan bi lanpostu bakarrik mantentzen dira: Zuzendaritza Teknikoa eta Administrazioa (0. paketea).

Hori guztia jakinarazten dizut, Nafarroako Parlamentuko Erregelamenduaren 215. artikulua betez.

Iruñean, 2023ko azaroaren 28an

ESKUBIDE SOZIALETAKO, EKONOMIA SOZIALEKO ETA ENPLEGUKO KONTSEILARIA.

MARÍA CARMEN MAEZTU VILLAFRANCA

UNAI HUALDE IGLESIAS JAUNA

NAFARROAKO PARLAMENTUKO LEHENDAKARIA